**Բոգդան Բախշի Եղիազարով դե Նորք**, հանդիպում է նաև **Բոգդան Վասիլիի Եղիազարով** և **Բոգդան Բախշի Վասիլիի Եղիազարով դե Նորք** (ֆր.՝ Bogdan Bakchi Eghiazaroff de Nork) տարբերակները (), հայկական, ռուսական և ֆրանսիական բանակների կապիտան, լրագրող, ռազմական և հասարակական գործիչ։ Եղել է «Հյուսիսային աստղ» մասոնական օթյակի անդամ։

Կենսագրություն
--------------

Ծնվել է 1894 թվականի հունվարի 15-ին Թիֆլիսում, հայկական ընտանիքում։ Կրթություն ստանալու նպատակով՝ ընտանիքի կողմից ուղարկվել է Ֆրանսիա։ Սովորել է «Ժանսոն դե Սայի» լիցեյում, Փարիզի բարձրագույն առևտրային դպրոցում, ինչպես նաև Փարիզի համալսարանի իրավագիտության ֆակուլտետում։ Առաջին համաշխարհային պատերազմի ժամանակ Ռուսաստանում սովորել է Միխայլովյան հրետանային ուսումնարանը, կռվել Կովկասյան ռազմաճակատում։ Հեղափոխությունից և մի շարք պետությունների ձևավորումից հետո ծառայել է Հայաստանի առաջին հանրապետության երիտասարդ զինված ուժերում։ Կցված է եղել Կովկասում ֆրանսիական ռազմական առաքելությանը (1918—1920)։ Հայկական հեծելազորի լեյտենանտի զինվորական կոչումով մասնակցել է Սարդարապատի հերոսամարտին։ Եղել է հայազգի գեներալ Գրիգոր Կորգանովի օգնական, որի մահվանից հետո պահպանել է գեներալի կնոջ տրամադրած պաշտոնական փաստաթղթերը և զորահրամանատարի անձնական նոթերը։ Արդյունքում, հենց այդ նոթերի հիման վրա էլ, որոնք մահացող Եղիազարովը փոխանցել է Ժակ Կայալովին, գրվել է «Սարդարապատի հերոսամարտը» աշխատությունը։ Հայաստանում խորհրդային կարգեր հաստատվելուց հետո՝ տեղափոխվել է Ֆրանսիա, որտեղ դարձել արտասահմանյան լեգիոնի ֆրանսիական հեծելազորի կապիտան։ Աշխատել է որպես գաղտնագրության ծառայության ղեկավար՝ ֆրանսիական ընկերություններից մեկի համար։ 1939-1940 թվականներին աշխատել է Ֆրանսիայի զինված ուժերի գլխավոր շտաբում։ Ֆրանսիայում Եղիազարովտ հիմնել է Աշխարհում ֆրանսիական տպագրության հրատարակիչների և տարածողների ազգային միությունը (1946—1968)։ 1947 թվականին Բոգդանը հիմնադրել է ֆրանսիական բանակի նախկին կոմբատանտների սպայական միությունը։ 1948-1970 թվականներին եղել է «Bulletin d‘information» ամսագրի տնօրեն և գլխավոր խմբագիր։

Մահացել է 1977 թվականի հունվարի 25-ին Փարիզում։ Թաղված է Փարիզի Սեն Ժենևիե դե Բուա գերեզմանատանը։

Պարգևներ
--------

Բոգդանը պարգևատրվել է Պատվո լեգիոնի (1920, 1949), «Մատուցած ծառայությունների համար» (1958, 1966) և Սև աստղի շքանշաններով, կոմանդոր de l’Ordre National du Mérite, ինչպես նաև ֆրանսիական և օտարերկրյա այլ պարգևներով։

Ծանոթագրություններ
------------------

1. ↑  Некролог в Bulletin — Société Chateaubriand, Выпуски 16-20; 1977 г. — стр.87
*Բնօրինակ տեքստ* (ֆր.)  

*Bogdan-Bakchi Eghiazaroff de Nork, Président de l'Association des officiers anciens combattants de l'armée française à titre étranger, fondateur de l'Union pour l'expansion de la presse française dans le monde, Membre de la Société depuis 1968 (+ 25 janvier 1977).*
2. 1 2  Хроника научной, культурной и общественной жизни российского зарубежья во Франции: 1976—2000 Составители: Л. Д. Губина, Т. И. Дубровина, Л. В. Арсентьева / Рос. гос. б-ка, отд. литературы Русского зарубежья. — Москва, 2015.
3. ↑  *Бабич И.Л.* Историческая парадигма геополитических отношений России и Армении (на примере участия армян в русских масонских ложах Франции, 1919-1939 гг.(ռուս.) // *Историческая и социально-образовательная мысль*. — Краснодар: "Кубанская многопрофильная академия подготовки, переподготовки, повышения квалификации специалистов", 2016. — В. 5—2. — Т. 8. — ISSN 2075-9908. — doi:10.17748/2075-9908-2016-8-5/2-43-52
4. ↑  Jacques Kayaloff / The battle of Sardarabad / Mouton, 1973 стр.54 (220)
5. ↑  *Л. Мнухин, М. Аврил, В. Лосски* ЕГИАЗАРОВ-де-НОРК Богдан Васильевич // Российское зарубежье во Франции: 1919-2000. — Т.3. — Москва: Наука, 2008. — 683 с. — ISBN 5930151059

Արտաքին հղումներ
----------------

* Лица и символы Сент-Женевьев-де-Буа (фото надгробия Богдан Бахши Егиазаров де-Норка)